Resep: Bederf jou hond met hierdie pateeHoender-patee (Foto: Bake and Bark) Maak self tuis vir jou hond kos – dis die perfekte manier om seker te maak dat jou geliefde vierbeenvriend gesonde kos vol voedingstowwe eet. Die diere-rehabilitasiesentrum Domestic Animal Rescue Group (DARG) in Houtbaai het pas ŉ resepteboek bekendgestel wat jou sal help om self gesonde kos vir jou honde by die huis te maak. DARG help om misbruikte en verwaarloosde diere, asook rondloperdiere te rehabiliteer en vir hulle nuwe tuistes te soek. Hulle help ook honde en katte in die omliggende gebiede van Hangberg en Imizamo Yethu deur geld te skenk vir sterilisering, noodgevalle en algemene troeteldiersorg. DARG ontvang geen ondersteuning van die regering af nie, en is afhanklik van die goedhartigheid van mense en geldinsamelingsprojekte. DARG se jongste projek, die honderesepteboek Bake and Bark, bied resepte met bestanddele wat vrylik in die winkel beskikbaar is. Al die resepte is sonder suiker, sout en xylitol. Ken, een van die honde by DARG wat mal is oor hierdie patee (Foto: DARG) “Wees versigtig vir bestanddele soos uie, sjokolade, avokado, rosyne, druiwe en die saadjies van vrugte en groente. Hierdie bestanddele is skadelik vir jou hond en word nie in die resepteboek gebruik nie,” sê hulle. Hierdie resep moet nie as ŉ etevervanger beskou word nie. Raadpleeg eers ŉ kenner en voer jou hond verantwoordelik en met matigheid. Lewer 1 koppie patee Bestanddele Metode Wenk: Raadpleeg eers jou veearts voordat jy kaas vir jou hond gee. As jou hond dit nie kan eet nie, kan jy bloot die maaskaas uit die resep verwyder. Vir meer inligting besoek hul webwerf hier. Koop Bark and Bake hier aanlyn.